CELEX: 32018R0046
Language: bg
Date: 2017-10-20 00:00:00
Title: Делегиран регламент (ЕС) 2018/46 на Комисията от 20 октомври 2017 година за установяване на план за премахване на изхвърлянето на улов за определени видове дънен и дълбоководен риболов в северозападните води за 2018 г.

12.1.2018   
               
               
                  BG
               
               
                  Официален вестник на Европейския съюз
               
               
                  L 7/13
               
            ДЕЛЕГИРАН РЕГЛАМЕНТ (ЕС) 2018/46 НА КОМИСИЯТА
      от 20 октомври 2017 година
      за установяване на план за премахване на изхвърлянето на улов за определени видове дънен и дълбоководен риболов в северозападните води за 2018 г.
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (1), и по-специално член 15, параграф 6 и член 18, параграфи 1 и 3 от него,
      като има предвид, че:
      
                  (1)
               
               
                  Регламент (ЕС) № 1380/2013 има за цел постепенното премахване на изхвърлянето на улов в рибарството в целия ЕС, като се въведе задължение за разтоварване по отношение на улова от видовете, спрямо които се прилагат ограничения.
               
            
                  (2)
               
               
                  За изпълнение на задължението за разтоварване с член 15, параграф 6 от Регламент (ЕС) № 1380/2013 на Комисията се предоставя правомощието чрез делегиран акт да приема планове за премахване на изхвърлянето на улов за период до три години, които се основават на съвместни препоръки, изготвени от държавите членки след допитване до съответните консултативни съвети.
               
            
                  (3)
               
               
                  С Делегиран регламент (ЕС) 2016/2375 на Комисията (2) бе установен план за премахване на изхвърлянето на улов за определени видове дънен риболов в северозападните води за периода 2016 — 2018 г., предхождан от съвместна препоръка, представена през 2016 г. от Белгия, Ирландия, Испания, Франция, Нидерландия и Обединеното кралство.
               
            
                  (4)
               
               
                  Белгия, Ирландия, Испания, Франция, Нидерландия и Обединеното кралство имат пряк управленски интерес по отношение на риболова в северозападните води. На 31 май 2017 г. тези държави членки представиха на Комисията нова съвместна препоръка относно план за премахване на изхвърлянето на улов за определени видове дънен и дълбоководен риболов в северозападните води за 2018 г., съгласувана с Регионалния консултативен съвет за северозападните води. Получени бяха и становища от съответните научни организации, които бяха разгледани от Научния, технически и икономически комитет по рибарство (НТИКР) (3). Мерките, предложени с новата съвместна препоръка, са в съответствие с член 18, параграф 3 от Регламент (ЕС) № 1380/2013 и следователно може да бъдат включени в настоящия регламент.
               
            
                  (5)
               
               
                  Съгласно член 15, параграф 1, буква в) от Регламент (ЕС) № 1380/2013 задължението за разтоварване се прилага в северозападните води най-късно от 1 януари 2016 г. за видовете, които са определящи за съответния вид риболов и спрямо които се прилагат ограничения за улов. В новата съвместна препоръка са посочени флотовете, които трябва да изпълнят задължението за разтоварване при смесен риболов на треска, пикша, меджид и сайда, риболов на норвежки омар, смесен риболов на обикновен морски език и писия и риболов на мерлуза, мегрим и сребриста сайда.
               
            
                  (6)
               
               
                  В съответствие с новата съвместна препоръка планът за премахване на изхвърлянето на улов за 2018 г. следва да обхваща и риболова на сайда в участъци VI, Vb и VII на ICES, допълнително към определените в Делегиран регламент (ЕС) 2016/2375 видове риболов (силно смесения риболов на треска, пикша, меджид и сайда, риболова на норвежки омар, смесения риболов на обикновен морски език и писия, както и риболова на мерлуза, мегрим и сребриста сайда). При някои видове риболов следва да бъдат обхванати и видове от прилова.
               
            
                  (7)
               
               
                  Освен това в новата съвместна препоръка се предлага от 2018 г. задължението за разтоварване да се прилага и по отношение на видовете дълбоководен риболов в подзона VI и участък Vb на ICES, при които се използват тралове и грибове за улов на афанопус, синя молва и макрурус.
               
            
                  (8)
               
               
                  В новата съвместна препоръка се предлага да се предостави през 2018 г. изключение въз основа на способност за оцеляване съгласно член 15 параграф 4, буква б) от Регламент (ЕС) № 1380/2013 за норвежки омар, уловен с винтери, капани и кошове в участък VI и подзона VII на ICES), като се вземат предвид характеристиките на риболовните уреди, риболовните практики и екосистемата. НТИКР стигна до заключението, че изключението е обосновано. Поради това посоченото изключение следва да бъде включено в плана за премахване на изхвърлянето на улов за 2018 г.
               
            
                  (9)
               
               
                  В новата съвместна препоръка се предлага да се предостави през 2018 г. изключение въз основа на способност за оцеляване съгласно член 15 параграф 4, буква б) от Регламент (ЕС) № 1380/2013 за обикновен морски език под минималния референтен размер за опазване, уловен с тралове с размер на отвора на мрежата 80 — 99 mm) в участък VIId на ICES в рамките на шест морски мили и извън установените зони за развъждане. НТИКР отбеляза, че посочените в регламента зони за развъждане следва да бъдат определени. Поради това посоченото изключение следва да бъде включено в плана за премахване на изхвърлянето на улов за 2018 г., при условие че съответните държави членки извършват допълнителни изпитвания и предоставят информацията относно разположението на зоните за развъждане.
               
            
                  (10)
               
               
                  В новата съвместна препоръка за 2018 г. се предлагат седем минимални изключения от задължението за разтоварване за определени видове риболов и до определени равнища. НТИКР разгледа представените от държавите членки доказателства и стигна до заключението, че съвместната препоръка съдържа обосновани аргументи за това, че повишаването на селективността е много трудно постижимо и/или че разходите за обработката на нежелания улов биха били несъразмерно високи, като тези аргументи в някои случаи са подкрепени от качествена оценка на разходите. Предвид гореизложеното и тъй като няма научна информация за противното, е целесъобразно посочените минимални изключения да бъдат включени в плана за премахване на изхвърлянето на улова за 2018 г. в съответствие с предложените в съвместната препоръка проценти и при равнища, които не надвишават разрешените съгласно член 15, параграф 1 от Регламент (ЕС) № 1380/2013.
               
            
                  (11)
               
               
                  Предложеното минималното изключение за меджид до не повече от 6 % от общия му годишен улов от кораби, които ловят този вид с дънни тралове и грибове с отвор на мрежата под 100 mm и пелагични тралове в участъци VIId и VIIe на ICES, се основава на факта, че много трудно може да се постигне повишаване на селективността.
               
            
                  (12)
               
               
                  Предложеното минималното изключение за меджид до не повече от 6 % от общия му годишен улов от кораби, които ловят този вид с дънни тралове и грибове с отвор на мрежата с размер 100 mm или повече в участъци VIIb—VIIj на ICES, се основава на факта, че много трудно може да се постигне повишаване на селективността.
               
            
                  (13)
               
               
                  Предложеното минималното изключение за 2018 г. за меджид до не повече от 6 % от общия му годишен улов от кораби, които ловят този вид с дънни тралове и грибове с отвор на мрежата под 100 mm в подзона VII на ICES (с изключение на VIIa, VIId и VIIe), се основава на факта, че много трудно може да се постигне повишаване на селективността.
               
            
                  (14)
               
               
                  По отношение на посочените три минимални изключения, предложени за меджид, съответните държави членки бяха задължени по силата на Делегиран регламент (ЕС) 2016/2375 да представят на Комисията допълнителни научни данни, подкрепящи изключенията. НТИКР отбеляза, че все още липсват пълни доказателства, но представената допълнителна информация отговаря на някои опасения от страна на НТИКР. НТИКР изтъкна необходимостта от по-съгласуван подход към този запас. Въз основа на научните доказателства, разгледани от НТИКР, и предвид подобрените доказателства в подкрепа на изключението това изключение следва да бъде включено в плана за премахване на изхвърлянето на улов за 2018 г.
               
            
                  (15)
               
               
                  Предложеното минимално изключение за норвежки омар до не повече от 6 % от общия му годишен улов от кораби, които ловят норвежки омар в подзона VII на ICES, се основава на факта, че много трудно може да се постигне повишаване на селективността. НТИКР стигна до заключението, че изключението е обосновано. Поради това посоченото изключение следва да бъде включено в плана за премахване на изхвърлянето на улов за 2018 г.
               
            
                  (16)
               
               
                  Предложеното минимално изключение за норвежки омар до не повече от 2 % от общия му годишен улов от кораби, които ловят норвежки омар в подзона VI на ICES, се основава на факта, че много трудно може да се постигне повишаване на селективността и че има подкрепяща количествена информация за несъразмерно високи разходи за обработка на нежелания улов. НТИКР стигна до заключението, че изключението е обосновано. Поради това посоченото изключение следва да бъде включено в плана за премахване на изхвърлянето на улов за 2018 г.
               
            
                  (17)
               
               
                  Предложеното минимално изключение за обикновен морски език до не повече от 3 % от общия му годишен улов от кораби, които ловят този вид в участъци VIId, VIIe, VIIf, VIIg и VIIh на ICES с уреди TBB с размер на отвора на мрежата 80 — 199 mm с повишена селективност, се основава на факта, че много трудно може да се постигне повишаване на селективността. НТИКР отбелязва, че изключението е предназначено да компенсира използването на по-селективни уреди и да покрива остатъчните изхвърляния. Поради това посоченото изключение следва да бъде включено в плана за премахване на изхвърлянето на улов за 2018 г.
               
            
                  (18)
               
               
                  Предложеното минимално изключение за обикновен морски език до не повече от 3 % от общия му годишен улов от кораби, които ловят обикновен морски език в участъци VIId, VIIe, VIIf и VIIg на ICES с тристенни мрежи и хрилни мрежи, се основава на факта, че много трудно може да се постигне повишаване на селективността. НТИКР стигна до заключението, че изключението е ясно определено. Поради това посоченото изключение следва да бъде включено в плана за премахване на изхвърлянето на улов за 2018 г.
               
            
                  (19)
               
               
                  Обхватът на някои разпоредби на Делегиран регламент (ЕС) 2016/2375 е ограничен до 2017 г. Поради това този регламент следва да бъде отменен и заменен с нов регламент, считано от 1 януари 2018 г.
               
            
                  (20)
               
               
                  Тъй като предвидените в настоящия регламент мерки оказват пряко въздействие върху планирането на риболовния сезон на корабите на Съюза и върху свързаните с него икономически дейности, настоящият регламент следва да влезе в сила незабавно след публикуването му. Той следва да се прилага от 1 януари 2018 г.,
               
            ПРИЕ НАСТОЯЩИЯ РЕГЛАМЕНТ:
      Член 1
      Изпълнение на задължението за разтоварване
      В зони V (с изключение на Va и само във водите на Съюза от Vb), VI и VII на ICES задължението за разтоварване, предвидено в член 15, параграф 1 от Регламент (ЕС) № 1380/2013, се прилага към дънния и дълбоководния риболов в съответствие с настоящия регламент.
      Член 2
      Определения
      „Фламандски панел“ означава последния конусен мрежов участък на бим трал, чиято предна част е непосредствено прикрепена към торбата. Горните и долните мрежови участъци на панела трябва да са изработени с размер на отвора минимум 120 mm, измерен между възлите, а разпънатата дължина на панела трябва да е поне 3 m.
      Член 3
      Видове, които подлежат на задължението за разтоварване
      Задължението за разтоварване се прилага за всички видове риболов, посочени в приложението, като се вземат предвид изключенията, определени в членове 4 и 5.
      Член 4
      Изключение въз основа на способност за оцеляване
      1.   Изключението въз основа на способност за оцеляване, посочено в член 15, параграф 4, буква б) от Регламент (ЕС) № 1380/2013, се прилага за:
      
                  а)
               
               
                  норвежки омар (Nephrops norvegicus), уловен с винтери, капани или кошове (кодове на риболовните уреди (4) FPO и FIX) в подзони VI и VII на ICES;
               
            
                  б)
               
               
                  улов на обикновен морски език (Solea solea) под минималния референтен размер за опазване, извършен с тралове (кодове на риболовните уреди OTT, OTB, TBS, TBN, TB, PTB, OT, PT, TX) с размер на отвора на торбата 80 — 99 mm в участък VIId на ICES в рамките на шест морски мили и извън установените зони за развъждане, при риболовни операции, които отговарят на следните условия: кораби с максимална дължина 10 метра и максимална мощност на двигателя 221 kW, когато извършват риболов във води с дълбочина 30 метра или по-малко и продължителността на изтеглянето е ограничена до 1:30 часа. Такъв улов на обикновен морски език се освобождава незабавно.
               
            2.   Преди 1 май 2018 г. държавите членки с пряк управленски интерес в северозападните води представят на Комисията допълнителни научни данни в подкрепа на изключението, предвидено в параграф 1, буква б). Научният, технически и икономически комитет по рибарство (НТИКР) оценява тези данни преди 1 септември 2018 г.
      Член 5
      Минимални изключения
      Чрез дерогация от член 15, параграф 1 от Регламент (ЕС) № 1380/2013 се разрешава изхвърлянето на следните количества улов:
      
                  а)
               
               
                  за меджид (Merlangius merlangus) — до не повече от 6 % от общия му годишен улов от кораби със задължение за разтоварване на меджид, които използват дънни тралове и грибове с размер на отвора под 100 mm (OTB, SSC, OTT, PTB, SDN, SPR, TBN, TBS, TB, SX, SV, OT, PT и TX) и пелагични тралове (OTM и PTM) за улов на меджид в участъци VIId и VIIe на ICES;
               
            
                  б)
               
               
                  за меджид (Merlangius merlangus) — до не повече от 6 % от общия му годишен улов от кораби със задължение за разтоварване на меджид, които използват дънни тралове и грибове с размер на отвора, равен на или над 100 mm (OTB, SSC, OTT, PTB, SDN, SPR, TBN, TBS, TB, SX, SV, OT, PT и TX) и пелагични тралове (OTM и PTM) за улов на меджид в участъци VIIb и VIIj на ICES;
               
            
                  в)
               
               
                  за меджид (Merlangius merlangus) — до не повече от 6 % от общия му годишен улов от кораби със задължение за разтоварване на меджид, които използват дънни тралове и грибове с размер на отвора под 100 mm (OTB, SSC, OTT, PTB, SDN, SPR, TBN, TBS, TB, SX, SV, OT, PT и TX) и пелагични тралове (OTM и PTM) за улов на меджид в подзона VII на ICES, с изключение на участъци VIIa, VIId и VIIe;
               
            
                  г)
               
               
                  за норвежки омар (Nephrops norvegicus) — до не повече от 6 % от общия му годишен улов от кораби със задължение за разтоварване на норвежки омар, които ловят този вид в подзона VII на ICES;
               
            
                  д)
               
               
                  за норвежки омар (Nephrops norvegicus) — до не повече от 2 % от общия му годишен улов от кораби със задължение за разтоварване на норвежки омар, които ловят този вид в подзона VI на ICES;
               
            
                  е)
               
               
                  за обикновен морски език (Solea solea) — до не повече от 3 % от общия му годишен улов от кораби със задължение за разтоварване на обикновен морски език, които използват тристенни мрежи и хрилни мрежи за улов на този вид в участъци VIId, VIIe, VIIf и VIIg на ICES;
               
            
                  ж)
               
               
                  за обикновен морски език (Solea solea) — до не повече от 3 % от общия годишен улов на този вид от кораби със задължение за разтоварване на обикновен морски език, които използват уред TBB с размер на отвора на мрежата 80 — 199 mm с повишена селективност (като например с удължение на мрежата с широки отвори) за улов на обикновен морски език в участъци VIId, VIIe, VIIf, VIIg и VIIh на ICES.
               
            Член 6
      Кораби, които подлежат на задължението за разтоварване
      1.   В съответствие с критериите, посочени в приложението, държавите членки определят корабите, които подлежат на задължението за разтоварване при всеки отделен вид риболов.
      Корабите, подлежащи на задължението за разтоварване при някои видове риболов през 2017 г., продължават да подлежат на това задължение при съответните видове риболов.
      2.   Преди 31 декември 2017 г. съответните държави членки съобщават на Комисията и останалите държави членки списъците на определените съгласно параграф 1 кораби за всеки отделен вид риболов, посочен в приложението, като използват защитения уебсайт за контрол на Съюза. Те поддържат тези списъци актуални.
      Член 7
      Отмяна
      Делегиран регламент (ЕС) 2016/2375 се отменя.
      Член 8
      Влизане в сила
      Настоящият регламент влиза в сила в деня след деня на публикуването му в Официален вестник на Европейския съюз.
      
      Той се прилага от 1 януари 2018 г. до 31 декември 2018 г.
      Член 6 обаче се прилага от датата на влизане в сила на настоящия регламент.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 20 октомври 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 352, 12.10.2016 г., стр. 39.
      
         (2)  С Делегиран регламент (ЕС) 2015/2438 на Комисията от 12 октомври 2015 г. бе установен план за премахване на изхвърлянето на улов за определени видове дънен риболов в северозападните води за периода 2016 — 2018 г. (ОВ L 336, 23.12.2015 г., стр. 29); той бе отменен и заменен с Делегиран регламент (ЕС) 2016/2375 на Комисията от 12 октомври 2016 г. за установяване на план за премахване на изхвърлянето на улов за определени видове дънен риболов в северозападните води за периода 2016 — 2018 г. (ОВ L 352, 23.12.2016 г., стр. 39).
      
         (3)  2017-07_STECF PLEN 17-02_JRCxxx.pdf
      
         (4)  Кодовете на съоръженията, използвани в настоящия регламент, са определени от Организацията по прехрана и земеделие на Организацията на обединените нации.
      
         ПРИЛОЖЕНИЕ
         
            Риболовни дейности, които са предмет на задължението за разтоварване
         
         
                     а)
                  
                  
                     Риболов във водите на Съюза и международните води от подзона VI и участък Vb на ICES
                     
                                 Вид риболов
                              
                              
                                 Код на уреда
                              
                              
                                 Описание на риболовния уред
                              
                              
                                 Размер на отвора
                              
                              
                                 Видове, които ще се разтоварват
                              
                           
                                 Треска (Gadus morhua), пикша (Melanogrammus aeglefinus), меджид (Merlangius merlangus) и сайда (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Тралове и грибове
                              
                              
                                 Всички
                              
                              
                                 Целият улов на пикша и приловът на морски език, писия и мегрим, когато общо разтоварванията за отделните кораби на всички видове през 2015 г. и 2016 г. (*1) са се състояли от над 5 % от следните трескови риби: треска, пикша, меджид и сайда комбинирани.
                              
                           
                                 Норвежки омар (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Тралове, грибове, винтери, капани и кошове
                              
                              
                                 Всички
                              
                              
                                 Целият улов на норвежки омар и приловът на пикша, морски език, писия и меглим, когато общо разтоварванията за отделните кораби на всички видове през 2015 г. и 2016 г. (*1) са се състояли от над 5 % норвежки омар.
                              
                           
                                 Сайда (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Тралове
                              
                              
                                 ≥ 100 mm
                              
                              
                                 Целият улов на сайда, когато общо разтоварванията за отделните кораби на всички видове през 2015 г. и 2016 г. (*1) са се състояли от над 50 % сайда.
                              
                           
                                 Афанопус (Aphanopus carbo)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Тралове и грибове
                              
                              
                                 ≥ 100 mm
                              
                              
                                 Целият улов на афанопус, когато общо разтоварванията на всички видове за отделните кораби през 2015 и 2016 г. (*1) са се състояли от над 20 % афанопус
                              
                           
                                 Синя молва (Molva dypterygia)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Тралове и грибове
                              
                              
                                 ≥ 100 mm
                              
                              
                                 Целият улов на синя молва, когато общо разтоварванията на всички видове за отделните кораби през 2015 и 2016 г. (*1) са се състояли от над 20 % синя молва.
                              
                           
                                 Макруруси (Coryphaeides rupestris и Macrourus berglax)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Тралове и грибове
                              
                              
                                 ≥ 100 mm
                              
                              
                                 Целият улов на макруруси, когато общо разтоварванията за отделните кораби на всички видове през 2015 и 2016 г. (*1) са се състояли от над 20 % макруруси.
                              
                           
               
                     б)
                  
                  
                     Риболов на мерлуза в подзони VI и VII на ICES, както и във водите на Съюза и международните води от участък Vb на ICES
                     
                                 Вид риболов
                              
                              
                                 Код на уреда
                              
                              
                                 Описание на риболовния уред
                              
                              
                                 Размер на отвора
                              
                              
                                 Видове, които ще се разтоварват
                              
                           
                                 Мерлуза
                                 (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 Тралове и грибове
                              
                              
                                 Всички
                              
                              
                                 Целият улов на мерлуза, когато общо разтоварванията за отделните кораби на всички видове през 2015 и 2016 г. (*2) са се състояли от над 10 % мерлуза.
                              
                           
                                 Мерлуза
                                 (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 Всички хрилни мрежи
                              
                              
                                 Всички
                              
                              
                                 Целият улов на мерлуза
                              
                           
                                 Мерлуза
                                 (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 Всички парагади
                              
                              
                                 Всички
                              
                              
                                 Целият улов на мерлуза
                              
                           
               
                     в)
                  
                  
                     Риболов в подзона VII на ICES
                     
                                 Вид риболов
                              
                              
                                 Код на уреда
                              
                              
                                 Описание на риболовния уред
                              
                              
                                 Размер на отвора
                              
                              
                                 Видове, които ще се разтоварват
                              
                           
                                 Норвежки омар (Nephrops norvegicus)
                              
                              
                                 OTB SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Тралове, грибове, винтери, капани и кошове
                              
                              
                                 Всички
                              
                              
                                 Целият улов на норвежки омар, когато общо разтоварванията за отделните кораби на всички видове през 2015 и 2016 г. (*3) са се състояли от над 10 % норвежки омар.
                              
                           
                                 Сайда (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Тралове
                              
                              
                                 ≥ 100mm
                              
                              
                                 Целият улов на сайда, когато общо разтоварванията за отделните кораби на всички видове през 2015 и 2016 г. (*3) са се състояли от над 50 % сайда.
                              
                           
               
                     г)
                  
                  
                     Риболов в участък VIIa на ICES
                     
                                 Вид риболов
                              
                              
                                 Код на уреда
                              
                              
                                 Риболовен уред
                              
                              
                                 Размер на отвора
                              
                              
                                 Видове, които ще се разтоварват
                              
                           
                                 Треска (Gadus morhua), пикша (Melanogrammus aeglefinus), меджид (Merlangius merlangus) и сайда (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Тралове и грибове
                              
                              
                                 Всички
                              
                              
                                 Целият улов на пикша, когато общо разтоварванията за отделните кораби на всички видове през 2015 и 2016 г. (*4) са се състояли от над 10 % от следните трескови риби: треска, пикша, меджид и сайда комбинирани.
                              
                           
               
                     д)
                  
                  
                     Риболов в участък VIId на ICES
                     
                                 Вид риболов
                              
                              
                                 Код на уреда
                              
                              
                                 Риболовен уред
                              
                              
                                 Размер на отвора
                              
                              
                                 Видове, които ще се разтоварват
                              
                           
                                 Обикновен морски език (Solea solea)
                              
                              
                                 TBB
                              
                              
                                 Всички бим тралове
                              
                              
                                 Всички
                              
                              
                                 Целият улов на обикновен морски език
                              
                           
                                 Обикновен морски език (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 Тралове
                              
                              
                                 < 100 mm
                              
                              
                                 Целият улов на обикновен морски език
                              
                           
                                 Обикновен морски език (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Всички тристенни мрежи и хрилни мрежи
                              
                              
                                 Всички
                              
                              
                                 Целият улов на обикновен морски език
                              
                           
                                 Треска (Gadus morhua), пикша (Melanogrammus aeglefinus), меджид (Merlangius merlangus) и сайда (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Тралове и грибове
                              
                              
                                 Всички
                              
                              
                                 Целият улов на меджид, когато общо разтоварванията за отделните кораби на всички видове през 2015 и 2016 г. (*5) са се състояли от над 10 % от следните трескови риби: треска, пикша, меджид и сайда комбинирани.
                              
                           
               
                     е)
                  
                  
                     Риболов в участък VIIе на ICES
                     
                                 Вид риболов
                              
                              
                                 Код на уреда
                              
                              
                                 Риболовен уред
                              
                              
                                 Размер на отвора
                              
                              
                                 Видове, които ще се разтоварват
                              
                           
                                 Обикновен морски език (Solea solea)
                              
                              
                                 TBB
                              
                              
                                 Всички бим тралове
                              
                              
                                 Всички
                              
                              
                                 Целият улов на обикновен морски език
                              
                           
                                 Обикновен морски език (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Всички тристенни мрежи и хрилни мрежи
                              
                              
                                 Всички
                              
                              
                                 Целият улов на обикновен морски език
                              
                           
               
                     ж)
                  
                  
                     Риболов в участъци VIId и VIIe на ICES
                     
                                 Вид риболов
                              
                              
                                 Код на уреда
                              
                              
                                 Риболовен уред
                              
                              
                                 Размер на отвора
                              
                              
                                 Видове, които ще се разтоварват
                              
                           
                                 Сребриста сайда (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 Всички тристенни мрежи и хрилни мрежи
                              
                              
                                 Всички
                              
                              
                                 Целият улов на сребриста сайда
                              
                           
               
                     з)
                  
                  
                     Риболов в участъци VIIb, VIIc и VIIf—VIIk на ICES
                     
                                 Вид риболов
                              
                              
                                 Код на уреда
                              
                              
                                 Риболовен уред
                              
                              
                                 Размер на отвора
                              
                              
                                 Видове, които ще се разтоварват
                              
                           
                                 Обикновен морски език (Solea solea)
                              
                              
                                 TBB
                              
                              
                                 Всички бим тралове
                              
                              
                                 Всички
                              
                              
                                 Целият улов на обикновен морски език
                              
                           
                                 Обикновен морски език (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Всички тристенни мрежи и хрилни мрежи
                              
                              
                                 Всички
                              
                              
                                 Целият улов на обикновен морски език
                              
                           
               
                     и)
                  
                  
                     Риболов в участъци VIIb, VIIc, VIIe и VIIf—VIIk на ICES
                     
                                 Вид риболов
                              
                              
                                 Код на уреда
                              
                              
                                 Риболовен уред
                              
                              
                                 Размер на отвора
                              
                              
                                 Видове, които ще се разтоварват
                              
                           
                                 Треска (Gadus morhua), пикша (Melanogrammus aeglefinus), меджид (Merlangius merlangus) и сайда (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Тралове и грибове
                              
                              
                                 Всички
                              
                              
                                 Целият улов на меджид, когато общо разтоварванията за отделните кораби на всички видове през 2015 и 2016 г. (*6) са се състояли от над 10 % от следните трескови риби: треска, пикша, меджид и сайда комбинирани
                              
                           
               
            (*1)  Корабите, които в съответствие с Делегиран регламент (ЕС) 2016/2375 на Комисията подлежат на задължението за разтоварване при този вид риболов, остават в списъка, посочен в член 4 от настоящия регламент, независимо от промяната на референтния период и ще продължат да подлежат на задължението за разтоварване за този вид риболов.
         
            (*2)  Корабите, които в съответствие с Делегиран регламент (ЕС) 2016/2375 на Комисията подлежат на задължението за разтоварване при този вид риболов, остават в списъка, посочен в член 4 от настоящия регламент, независимо от промяната на референтния период и ще продължат да подлежат на задължението за разтоварване за този вид риболов.
         
            (*3)  Корабите, които в съответствие с Делегиран регламент (ЕС) 2016/2375 на Комисията подлежат на задължението за разтоварване при този вид риболов, остават в списъка, посочен в член 4 от настоящия регламент, независимо от промяната на референтния период и ще продължат да подлежат на задължението за разтоварване за този вид риболов.
         
            (*4)  Корабите, които в съответствие с Делегиран регламент (ЕС) 2016/2375 на Комисията подлежат на задължението за разтоварване при този вид риболов, остават в списъка, посочен в член 4 от настоящия регламент, независимо от промяната на референтния период и ще продължат да подлежат на задължението за разтоварване за този вид риболов.
         
            (*5)  Корабите, които в съответствие с Делегиран регламент (ЕС) 2016/2375 на Комисията подлежат на задължението за разтоварване при този вид риболов, остават в списъка, посочен в член 4 от настоящия регламент, независимо от промяната на референтния период и ще продължат да подлежат на задължението за разтоварване за този вид риболов.
         
            (*6)  Корабите, които в съответствие с Делегиран регламент (ЕС) 2016/2375 на Комисията подлежат на задължението за разтоварване при този вид риболов, остават в списъка, посочен в член 4 от настоящия регламент, независимо от промяната на референтния период и ще продължат да подлежат на задължението за разтоварване за този вид риболов.